CELEX: 32013D0451
Language: bg
Date: 2013-09-10 00:00:00
Title: 2013/451/ЕС: Решение за изпълнение на Комисията от 10 септември 2013 година за одобряване на система за изолиране на отделението на двигателя като иновативна технология за намаляване на емисиите на CO 2 от нови леки пътнически автомобили съгласно Регламент (ЕО) № 443/2009 на Европейския парламент и на Съвета  текст от значение за ЕИП

11.9.2013   
            
            
               BG
            
            
               Официален вестник на Европейския съюз
            
            
               L 242/12
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 10 септември 2013 година
   за одобряване на система за изолиране на отделението на двигателя като иновативна технология за намаляване на емисиите на CO2 от нови леки пътнически автомобили съгласно Регламент (ЕО) № 443/2009 на Европейския парламент и на Съвета
   (текст от значение за ЕИП)
   (2013/451/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 443/2009 на Европейския парламент и на Съвета от 23 април 2009 г. за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства (1), и по-специално член 12, параграф 4 от него,
   като има предвид, че:
   
               (1)
            
            
               на 15 февруари 2013 г. производителят „Daimler AG“ („заявителят“) подаде заявление за одобряване на система за изолиране на отделението на двигателя като иновативна технология. Пълнотата на заявлението беше оценена в съответствие с член 4 от Регламент за изпълнение (ЕС) № 725/2011 на Комисията (2). Комисията установи, че в първоначалното заявление липсва част от необходимата информация и поиска от заявителя да я допълни. Заявителят предостави исканата информация на 17 април 2013 г. Беше установено, че заявлението е пълно, и срокът за оценка на заявлението от Комисията започна да тече от деня след датата на официалното му получаване, т.е. от 18 април 2013 г.
            
         
               (2)
            
            
               Заявлението беше оценено в съответствие с член 12 от Регламент (ЕО) № 443/2009, Регламент за изпълнение (ЕС) № 725/2011 и техническите насоки за изготвяне на заявления за одобрение на иновативни технологии съгласно Регламент (ЕО) № 443/2009 (техническите насоки) (3).
            
         
               (3)
            
            
               Заявлението се отнася до система за изолиране на отделението на двигателя, с която се постига намаляване на загубата на топлина след спиране на двигателя чрез уплътняване на отделението на двигателя и чрез затваряне на отворите на решетката с помощта на жалюзи на радиатора. Акумулираната топлина позволява забавяне на изстиването на силовия агрегат. Разходът на гориво и емисиите на CO2 на превозното средство след повторно пускане намаляват поради по-слабото триене, дължащо се на по-високата температура на силовия агрегат.
            
         
               (4)
            
            
               Комисията смята, че информацията, предоставена в заявлението, показва, че условията и критериите, посочени в член 12 от Регламент (ЕО) № 443/2009 и в членове 2 и 4 от Регламент за изпълнение (ЕС) № 725/2011, са изпълнени.
            
         
               (5)
            
            
               Заявителят доказа, че проникването на пазара през 2009 г. на системи за изолиране на отделението на двигателя от вида, описан в заявлението, не е надвишавало праговата стойност, посочена в член 2, параграф 2, буква а) от Регламент за изпълнение (ЕС) № 725/2011. Това твърдение се подкрепя и от придружаващия доклад от проверка. Въз основа на тези данни Комисията установи, че предлаганото от заявителя изолиране на отделението на двигателя следва да се смята за отговарящо на критерия за допустимост, посочен в член 2, параграф 2, буква а) от Регламент за изпълнение (ЕС) № 725/2011.
            
         
               (6)
            
            
               За да се определи намалението на емисиите на CO2, което иновативната технология ще осигури, когато бъде монтирана в превозното средство, е необходимо да се дефинира базовото превозно средство, с което следва да бъде сравнявана ефективността на оборудваното с иновативната технология превозно средство, както е предвидено в членове 5 и 8 от Регламент за изпълнение (ЕС) № 725/2011. Комисията смята, че е подходящо да се приеме за подходяща базова технология превозно средство, оборудвано с екологична иновативна технология, в което не е направено изолиране на отделението на двигателя.
            
         
               (7)
            
            
               Заявителят е предоставил изчерпателна методика за изпитване на намалението на CO2. Тя се състои от изпитвания на барабанен стенд за определяне на ползата от пускане при горещ двигател (ППГД). Ползата е налице, когато е направено изолирането на отделението на двигателя. Методиката включва формули, които съответстват на формулите, описани в техническото ръководство във връзка с опростения подход по отношение на изолирането на отделението на двигателя. Комисията смята, че методиката на изпитване ще осигури проверими, възпроизводими и съпоставими резултати от изпитванията, и че с нейна помощ могат да се докажат с висока статистическа значимост ползите от иновативната технология по отношение на емисиите на CO2 в съответствие с член 6 от Регламент за изпълнение (ЕС) № 725/2011.
            
         
               (8)
            
            
               В този контекст Комисията установи, че заявителят е показал по задоволителен начин, че намалението на емисиите, постигнато с иновативната технология, е най-малко 1 g CO2/km.
            
         
               (9)
            
            
               Тъй като въздействието от намаленото охлаждане на двигателя вследствие на изолирането на отделението на двигателя не е обхванато от цикъла стандартни изпитвания, посочени в Регламент (ЕО) № 715/2007 на Европейския парламент и на Съвета (4) и Регламент (ЕО) № 692/2008 на Комисията (5), Комисията е удовлетворена, от факта, че изолирането на отделението на двигателя не е обхванато от цикъла стандартни изпитвания.
            
         
               (10)
            
            
               Комисията установи, че докладът от проверката е изготвен от TÜV NORD Mobilität GmbH & Co. KG, който е независим и сертифициран орган, и че докладът подкрепя констатациите, посочени в заявлението.
            
         
               (11)
            
            
               В този контекст Комисията смята, че не трябва да има възражения по отношение на одобряването на въпросната иновативна технология.
            
         
               (12)
            
            
               Всеки производител, който иска да намали средните си специфични емисии на CO2, за да постигне специфичната си цел по отношение на емисиите чрез по-малкото отделяне на CO2 в резултат на използването на иновативната технология, одобрена с настоящото решение, следва в съответствие с член 11, параграф 1 от Регламент за изпълнение (ЕС) № 725/2011, да се позове на настоящото решение в заявлението си за сертификат на ЕО за одобрение на типа за съответните превозни средства,
            
         ПРИЕ НАСТОЯЩОТО РЕШЕНИЕ:
   Член 1
   1.   Системата на „Даймлер“ за изолиране на отделението на двигателя се одобрява като иновативна технология по смисъла на член 12 от Регламент (ЕО) № 443/2009.
   2.   Намалението на емисиите на CO2 в резултат на използването на системата на „Даймлер“ за изолиране на отделението на двигателя, посочена в параграф 1, се определя съгласно методиката, описана в приложението.
   Член 2
   Настоящото решение влиза в сила на 20-ия ден след публикуването му в Официален вестник на Европейския съюз.
   
   
      Съставено в Брюксел на 10 септември 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 140, 5.6.2009 г., стр. 1.
   
      (2)  Регламент за изпълнение (ЕС) № 725/2011 на Комисията от 25 юли 2011 г. за установяване на процедура за одобрение и сертифициране на иновативни технологии за намаляване на емисиите на CO2 от пътнически автомобили съгласно Регламент (ЕО) № 443/2009 на Европейския парламент и на Съвета (ОВ L 194, 26.7.2011 г., p. 19).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf
   
      (4)  Регламент (ЕО) № 715/2007 на Европейския парламент и Съвета от 20 юни 2007 г. относно типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 171, 29.6.2007 г., стр. 1).
   
      (5)  Регламент (ЕО) № 692/2008 на Комисията от 18 юли 2008 г. за прилагане и изменение на Регламент (ЕО) № 715/2007 на Европейския парламент и на Съвета за типово одобрение на моторните превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 199, 28.7.2008 г., стр. 1).
   
      ПРИЛОЖЕНИЕ
      
         Методика за определяне на намалението на емисиите на CO2, дължащо се на използването на системата на „Даймлер“ за изолиране на отделението на двигателя в превозно средство от категория M1
         
      
      1.   ВЪВЕДЕНИЕ
      С цел определянето на намаленията на емисиите на CO2, които могат да бъдат отдадени на използването на системата на „Даймлер“ за изолиране на отделението на двигателя в превозно средство от категория M1, е необходимо да се установи следното:
      
                  а)
               
               
                  процедурата за изпитване, която трябва да се приложи за определяне на кривите на намаляване на температурата на превозно средство, оборудвано с екологична иновативна технология, в което е/не е направено изолиране на отделението на двигателя;
               
            
                  б)
               
               
                  процедурата за изпитване, която трябва да се приложи за определяне на ползата от пускане при горещ двигател (ППГД);
               
            
                  в)
               
               
                  формулите за изчисляване на коефициентите на вариация;
               
            
                  г)
               
               
                  формулите за изчисляване на намалението на емисиите на CO2;
               
            
                  д)
               
               
                  определянето на намалението на емисиите на CO2 за сертифициране от органите за одобрение на типа.
               
            2.   ОПРЕДЕЛЯНЕ НА КРИВИТЕ НА НАМАЛЯВАНЕ НА ТЕМПЕРАТУРАТА
      Кривите на намаляване на температурата се определят опитно за базовото превозно средство и за превозното средство, оборудвано с екологична иновативна технология. Кривите следва да се определят за превозни средства, чиито топлинен капацитет, изолация на отделението на двигателя и топлинна изолация на двигателя са същите като наличните в базовите превозни средства с екологична иновативна технология. Изпитването следва да включва непрекъснато измерване на представителна температура на охлаждащата течност с помощта на термодвойка при постоянна температура на околната среда от най-малко 14 °C в продължение на 24 часа. Както е посочено в точка 3, като се изпълни последователно достатъчно на брой пъти новият европейски цикъл на движение (НЕЦД), двигателят се загрява до максималната температура на охлаждащата течност, след което се спира.
      След предварителната подготовка запалването се поставя в изключено положение и ключът за запалването се изважда, за да се дезактивират всички помпи и вентилатори. Капакът на отделението на двигателя на превозното средство трябва да бъде напълно затворен. Всички системи за принудителна вентилация в камерата за изпитване следва да се изключат. Получените криви на намаляване на температурата следва да се обединят, като се използва математическият метод, описан с помощта на формула 1.
      Формула 1: 
      където
      
                  T(t)
               
               
                  :
               
               
                  температурата в момент t [°C]
               
            
                  TO
                  
               
               
                  :
               
               
                  температурата на работещия двигател [°C]
               
            
                  TA
                  
               
               
                  :
               
               
                  температурата на околната среда [°C]
               
            
                  d
               
               
                  :
               
               
                  времеконстанта [1/h]
               
            За съчетаване на двете криви се използва методът на най-малките квадрати. За целта не се използват данните от измерването на температурата през първите 20 минути след спирането на двигателя поради нетипичното поведение на температурата на охлаждащата течност след спирането на системата за охлаждане.
      3.   ОПРЕДЕЛЯНЕ НА ПОЛЗАТА ОТ ПУСКАНЕ ПРИ ГОРЕЩ ДВИГАТЕЛ (ППГД)
      ППГД на екологичната иновативна технология се определя опитно. Получената стойност описва разликата между емисиите на CO2 при изпитване с използване на НЕЦД и пускане съответно при студен и горещ двигател по отношение на резултата при пускане на студен двигател:
      Формула 2: 
      където
      
                  HSB
               
               
                  :
               
               
                  ползата от пускане при горещ двигател
               
            
                  CO2 (hot)
               
               
                  :
               
               
                  емисии на CO2 при изпитване с използване на НЕЦД и пускане при горещ двигател [g CO2/km]
               
            
                  CO2 (14 °C)
               
               
                  :
               
               
                  емисии на CO2 при изпитване с използване на НЕЦД и пускане при студен двигател [g CO2/km]
               
            Температурата на охлаждащата течност в началото на изпитването с пускане при студен двигател и температурата на околната среда в помещението за изпитване не трябва да са по-ниски от от 14 °C. Изпитването с използване на НЕЦД и пускане при горещ двигател се извършва след изпитването с използване на НЕЦД и пускане при студен двигател. Възможно е да се извършат едно или две изпитвания за предваретелна подготовка с използване на НЕЦД между изпитванията с използване на НЕЦД и пускане съответно при студен и горещ двигател. Следва да се гарантира и документира (напр., като се използва сигналът от магистралата CAN), че след всяко изпитване степента на зареждане на акумулатора, задвижващ пусковия електродвигател, се изменя с не повече от 5 %. Цялата процедура се повтаря най-малко два пъти. Изчисляват се средните аритметични стойности на резултатите по отношение на CO2 от изпитванията с пускане при студен и при горещ двигател, както и съответните коефициенти на вариация. Цялата изпитвателна процедура се повтаря, докато коефициентите на вариация на двете средни аритметични не спаднат под 1 % (вж. точка 4).
      4.   ИЗЧИСЛЯВАНЕ НА КОЕФИЦИЕНТИТЕ НА ВАРИАЦИЯ НА СРЕДНИТЕ АРИТМЕТИЧНИ
      Коефициентите на вариация на средните аритметични се изчисляват, като се използват следните формули:
      Формула 3: 
      
                  cv
                  
               
               
                  :
               
               
                  коефициент на вариация;
               
            
                  
                     
               
               
                  :
               
               
                  средноквадратично отклонение на средноаритметичната стойност [g CO2/km];
               
            
                  
                     
               
               
                  :
               
               
                  средноаритметична стойност [g CO2/km];
               
            и
      Формула 4: 
      
                  
                     
               
               
                  :
               
               
                  средноквадратично отклонение на средноаритметичната стойност [g CO2/km];
               
            
                  xi
                  
               
               
                  :
               
               
                  измерена стойност [g CO2/km];
               
            
                  
                     
               
               
                  :
               
               
                  средноаритметична стойност [g CO2/km];
               
            
                  n
               
               
                  :
               
               
                  брой измервания.
               
            5.   ФОРМУЛИ ЗА ИЗЧИСЛЯВАНЕ НА НАМАЛЕНИЕТО НА ЕМИСИИТЕ НА CO2;
      Относителния потенциал за намаляване на CO2 ΔСО2(t) за различна продължителност на паркиране се изчислява, като се използва формула 5 със следните входни данни:
      
                  —
               
               
                  времеконстанта на превозното средство с екологична иновативна технология, в което не е монтирана изолация на отделението на двигателя (базово превозно средство): dB
                      [1/h]. Стойността се изчислява с помощта на формула 1;
               
            
                  —
               
               
                  времеконстанта на превозното средство с екологична иновативна технология, в което е монтирана изолация на отделението на двигателя: dE
                      [1/h]. Стойността се изчислява с помощта на формула 1;
               
            
                  —
               
               
                  полза от пускане при горещ двигател: стойността на HSB се изчислява с помощта на формула 2;
               
            
                  —
               
               
                  разпределение на времето за паркиране (дял от престоя на превозното средство): SVS. Използва се таблица 2 (дадена по-долу);
               
            
                  —
               
               
                  Стойност на CO2, използвана при одобрението на типа: TACO2
                        
                      [g CO2/km], т.е., общите тегловни емисии на CO2.
               
            Формула 5: 
      Резултатите от изчислението са дадени в следната таблица 1:
      
         Таблица 1
      
      
         ΔСО2(t), потенциал за относително намаляване на CO2 при различна продължителност на паркиране
      
      
                  Продължителност на паркиране [h]
               
               
                  0,5
               
               
                  1,5
               
               
                  2,5
               
               
                  3,5
               
               
                  4,5
               
               
                  5,5
               
               
                  6,5
               
               
                  7,5
               
               
                  8,5
               
               
                  9,5
               
               
                  10,5
               
               
                  11,5
               
            
                  ΔСО2(t) [%]
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Продължителност на паркиране [h]
               
               
                  12,5
               
               
                  13,5
               
               
                  14,5
               
               
                  15,5
               
               
                  16,5
               
               
                  17,5
               
               
                  18,5
               
               
                  19,5
               
               
                  20,5
               
               
                  21,5
               
               
                  22,5
               
               
                  23,5
               
            
                  ΔСО2(t) [%]
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            Общото намаление на емисиите на CO2, пропорционално на продължителността на паркиране, се изчислява, като се използва формула 6 (1).
      Формула 6: 
      където стойностите за продължителността на паркиране [h] и SVS [%] са стойностите, дадени в таблица 2:
      
         Таблица 2
      
      
         Разпределение на времето за паркиране (дял на престоя на превозното средство)
      
      
                  Продължителност на паркиране [h]
               
               
                  0,5
               
               
                  1,5
               
               
                  2,5
               
               
                  3,5
               
               
                  4,5
               
               
                  5,5
               
               
                  6,5
               
               
                  7,5
               
               
                  8,5
               
               
                  9,5
               
               
                  10,5
               
               
                  11,5
               
            
                  SVS [%]
               
               
                  36
               
               
                  13
               
               
                  6
               
               
                  4
               
               
                  2
               
               
                  2
               
               
                  1
               
               
                  1
               
               
                  3
               
               
                  4
               
               
                  3
               
               
                  1
               
            
                  Продължителност на паркиране [h]
               
               
                  12,5
               
               
                  13,5
               
               
                  14,5
               
               
                  15,5
               
               
                  16,5
               
               
                  17,5
               
               
                  18,5
               
               
                  19,5
               
               
                  20,5
               
               
                  21,5
               
               
                  22,5
               
               
                  23,5
               
            
                  SVS [%]
               
               
                  1
               
               
                  3
               
               
                  3
               
               
                  2
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
            Намалението на CO2 следва да бъде стойността за одобрение на типа (общи тегловни емисии на CO2), умножена по коефициент x (2). Стойността на x е равна на члена  от формула 6.
      Когато съществуващ тип превозно средство е оборудвано с иновативната технология, се използва следната формула:
      Формула 7: 
      където
      
                  CCO2
                     
                  
               
               
                  :
               
               
                  намалението на CO2 в [g CO2/km]
               
            
                  TACO2 базово превозно средство
                  
               
               
                  :
               
               
                  стойността, използвана при одобрението на типа на превозното средство с екологична технология, на което не е монтирана система за изолация на отделението на двигателя, в [g CO2/km]
               
            Когато иновативната технология е монтирана на нов тип превозно средство, а стойността на CO2, използвана при одобрението на типа, е определена при монтирана иновативна технология, се прилага следната формула за изчисляване на намалението на емисиите на CO2:
      Формула 8: 
      където
      
                  CCO2
                     
                  
               
               
                  :
               
               
                  CO2 намалението на CO2 в [g CO2/km]
               
            
                  TACO2 нов тип превозно средство
                  
               
               
                  :
               
               
                  стойността, използвана при одобрението на типа на нов тип превозно средство, снабдено с иновативна технология, в [g CO2/km]
               
            6.   КОДЪТ НА ЕКОИНОВАЦИЯТА СЕ ВПИСВА В ДОКУМЕНТАЦИЯТА ЗА ОДОБРЕНИЕ НА ТИПА
      За целите на определянето на общия код за екоиновации, който да бъде използван в съответните документи за одобрение на типа в съответствие с приложения I, VIII и IX към Директива 2007/46/ЕО на Европейския парламент и на Съвета (3), индивидуалният код, който трябва да бъде използван за иновативната технология, одобрена посредством настоящото решение, е „3“.
      Например, кодът на екоиновацията при сертифицирано от германския орган за одобряване на типа намаление на емисиите в резултат от екоиновация е „e1 3“.
      
         (1)  Във формула 6 „TACO2
         “ е стойността, използвана при одобрението на типа на базовото превозно средство.
      
         (2)  В съответствие с точка 8.5 от техническото ръководство.
      
         (3)  Директива 2007/46/ЕО на Европейския парламент и на Съвета от 5 септември 2007 година за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).